

1. ΕΛΛΗΝΙΚΗ ΔΗΜΟΚΡΑΤΙΑ
2. ΥΠΟΥΡΓΕΙΟ ΥΓΕΙΑΣ
3. 7η ΥΓΕΙΟΝΟΜΙΚΗ ΠΕΡΙΦΕΡΕΙΑ ΚΡΗΤΗΣ

# ΓΝ ΛΑΣΙΘΙΟΥ-ΓΝΚΥ ΝΕΑΠΟΛΕΩΣ «ΔΙΑΛΥΝΑΚΕΙΟ»

# *(ΟΡΓΑΝΙΚΗ ΜΟΝΑΔΑ ΕΔΡΑΣ-ΑΓΙΟΣ ΝΙΚΟΛΑΟΣ)*

**ΓΡΑΦΕΙΟ ΔΙΟΙΚΗΤΗ**

**Άγιος Νικόλαος, 27-3-2018**

# Δελτίο Τύπου

# Θέμα: Πρόοδος Προσλήψεων-Προκηρύξεων στο Γενικό Νοσοκομείο Αγίου Νικόλαου

Η Διοίκηση του ΓΝ Λασιθίου-ΚΥ Νεαπόλεως «Διαλυνάκειο» ενημερώνει τους πολίτες για τα ακόλουθα:

* Για πρώτη φορά στο νομό Λασιθίου προκηρύχθηκαν ταυτόχρονα τέσσερις (4) νεοσυσταθείσες θέσεις μόνιμων Ιατρών ΕΣΥ (μία σε βαθμό Διευθυντή, δύο σε βαθμό Επιμελητή Α΄ και μία σε βαθμό Επιμελητή Β’) για το Τμήμα Επειγόντων Περιστατικών του Γενικού Νοσοκομείου Αγίου Νικολάου. Η πλήρωση των θέσεων αυτών και μίας (1) επιπλέον για το ίδιο τμήμα (η οποία εκκρεμεί από προκήρυξη του 2016) θα οδηγήσει στην ανάπτυξη πλήρως αυτόνομου Τμήματος Επειγόντων Περιστατικών και σε ουσιαστική αναβάθμιση της ποιότητας των παρεχόμενων υπηρεσιών επείγουσας φροντίδας στο νομό.
* Προκηρύχθηκε μία (1) θέση μόνιμου Ιατρού ΕΣΥ για το Ακτινολογικό Τμήμα, η οποία είχε κενωθεί στις 31-12-2017 λόγω συνταξιοδότησης
* Προκηρύχθηκε μία (1) θέση μόνιμου ιατρού ΕΣΥ για το Τμήμα Γενικής Χειρουργικής, η οποία είχε κενωθεί στις 31-12-2017 λόγω συνταξιοδότησης
* Από 1-1-2018 έως σήμερα έχουν αναλάβει υπηρεσία στο νοσοκομείο
	+ δύο (2) υπάλληλοι ΔΕ Βοηθών Νοσηλευτών
	+ τρείς (3) υπάλληλοι ΔΕ Διοικητικών Γραμματέων
	+ τρεις (3) υπάλληλοι ΤΕ Νοσηλευτών και
	+ μία (1) υπάλληλος ΤΕ Φυσικοθεραπευτών
* Εντός της εβδομάδας αναλαμβάνει υπηρεσία ένας (1) Επικουρικός ιατρός για την κάλυψη των αναγκών του Ακτινολογικού Τμήματος.

Η Διοίκηση ευχαριστεί την ηγεσία του Υπουργείου Υγείας και της 7ης ΥΠΕ Κρήτης για την έγκριση των εν λόγω προσλήψεων, τα μέλη του Διοικητικού Συμβούλιου για την υποστήριξή τους και τις υπηρεσίες του νοσοκομείου για την ταχύτατη διεκπεραίωση των σχετικών διαδικασιών.

 **Η Διοικήτρια**

 **Μαρία Σπινθούρη**